Babelscape/SREDFM huggingface dataset:
Μάρτιν Βαν Μπιούρεν

Ο Μάρτιν Βαν Μπιούρεν (αγγλικά: "Martin Van Buren", 5 Δεκεμβρίου 1782 - 24 Ιουλίου 1862) ήταν ο 8ος Πρόεδρος των Ηνωμένων Πολιτειών Αμερικής.

Διετέλεσε Πρόεδρος από τις 4 Μαρτίου 1837 έως τις 4 Μαρτίου 1841. Πριν από την προεδρία, ήταν ο 8ος Αντιπρόεδρος των Ηνωμένων Πολιτειών (1833–1837) και ο 10ος Υπουργός Εξωτερικών (1829–1831).

Ήταν ο πρώτος πρόεδρος Ολλανδικής καταγωγής, καθώς οι προκάτοχοί του ήταν βρετανικής καταγωγής. Ακόμη, ήταν ο πρώτος πρόεδρος που γεννήθηκε Αμερικανός πολίτης, ο πρώτος πρόεδρος που είχε ως μητρική γλώσσα τα Ολλανδικά και όχι τα Αγγλικά και ο πρώτος πρόεδρος από τη Νέα Υόρκη.

Ως υπουργός εξωτερικών του Άντριου Τζάκσον και μετέπειτα αντιπρόεδρος, βοήθησε σε μεγάλο ποσοστό στη δημιουργία της οργανωτικής δομής της δημοκρατίας του Τζάκσον, ιδίως στην Πολιτεία της Νέας Υόρκης. Ως Πρόεδρος, ήταν αντίθετος στην προσάρτηση του Τέξας από τις Ηνωμένες Πολιτείες. Τελικά αυτό επιτεύχθηκε από τον Τζον Τάιλερ οκτώ χρόνια ύστερα από την αρχική απόρριψη του Βαν Μπιούρεν. Στο χρονικό διάστημα μεταξύ του αναίμακτου πόλεμου Aroostook και της διαμάχης Caroline, οι σχέσεις με τη Βρετανία και τις αποικίες της στον Καναδά, επίσης, αποδείχθηκαν τεταμένες.

Η κυβέρνησή του χαρακτηρίστηκε από την οικονομική δυσπραγία της εποχής, τον Πανικό του 1837. Κατηγορήθηκε από τους πολιτικούς του αντιπάλους για την οικονομική κρίση και έχασε τις προεδρικές εκλογές μετά από τέσσερα χρόνια από τον Ουίλιαμ Χένρι Χάρισον.
Stormbringer

Το Stormbringer είναι το ένατο στούντιο άλμπουμ του χαρντ ροκ συγκροτήματος Deep Purple. Κυκλοφόρησε στις 10 Δεκεμβρίου του 1974 από την "EMI" στην Ευρώπη και από την "Warner" στην Αμερική.

Ο δίσκος δίχασε οπαδούς και κριτικούς αφού οι jazz και funk επιρροές ήταν ολοφάνερες πλέον στον τρόπο παιξίματος του συγκροτήματος. Η αλλαγή αυτή στο στυλ των Deep Purple ήταν και ο λόγος της αποχώρησης μετά από λίγους μήνες του κιθαρίστα Ρίτσι Μπλάκμορ.

Το "Stormbringer" έκανε σχετικά μεγάλες πωλήσεις και παρ' όλο που δεν κατάφερε να μπει στο Top-10 των Ηνωμένων Πολιτειών, έγινε χρυσό, ενώ έφτασε ως το #6 στη Μεγάλη Βρετανία και στο Top-10 πολλών ευρωπαϊκών τσαρτ.
Νιραγκόνγκο

thumb|250px|Το ηφαίστειο από το αεροδρόμιο της Γκόμα
thumb|250px|Η λίμνη λάβας στην κορυφή
Το όρος Νιραγκόνγκο βρίσκεται στα ανατολικά άκρα της Λαϊκής Δημοκρατίας του Κονγκό, δίπλα από τα σύνορα με τη Ρουάντα. Πρόκειται για ένα στρωματοηφαίστειο ύψους 3.470 μέτρων, το οποίο ανήκει σε μια αλυσίδα ηφαιστείων της Μεγάλης Ρηξιγενούς Κοιλάδας, γνωστά ως Βουνά Βιρούνγκα, με το Νιραγκόνγκο να αποτελεί το υψηλότερο από αυτά. Το Νιραγκόνγκο είναι ένα από τα πιο ενεργά ηφαίστεια του πλανήτη. 

Ο κρατήρας του Νιραγκόνκγο έχει πλάτος περίπου 2 χιλιομέτρων και συνήθως εμπεριέχει μία λίμνη λάβας. Σήμερα περιέχει 2 προσχώσεις με παγωμένη λάβα εντός του κρατήρα, μία στο υψόμετρο των 3.175 μέτρων και μια στα 2.975 μέτρα. Κατά καιρούς, η λίμνη λάβας του Νιραγκόνγκο ήταν η πιο ογκώδης που έχει καταγραφεί ποτέ. Το μέγιστο υψόμετρο της καταγράφηκε στα 3.250 μέτρα, πριν από την έκρηξη του Ιανουαρίου του 1977, όταν το βάθος της έφτανε τα 600 μέτρα. Πριν την έκρηξη του 2002 η λίμνη βρισκόταν 900 μέτρα κάτω από το χείλος. Από τότε το ύψος της έχει επανέλθει σταδιακά. Το Νιραγκόνγκο και το γειτονικό του ηφαίστειο Νιαμουραγκίρα είναι υπεύθυνα για το 40% των ιστορικών ηφαιστειακών εκρήξεων στην Αφρική.

Στη βάση του ηφαιστείου, σε απόσταση 13 με 18 χιλιόμετρα νότια αυτού, βρίσκεται η πόλη Γκόμα, στις όχθες της λίμνης Κίβου. Δύο μεγάλες εκρήξεις του Νιραγκόνγκο, το 1977 και το 2002, δημιούργησαν καταστροφές στην πόλη. Στην έκρηξη του 2002, το 40% της Γκόμα καλύφθηκε από λάβα ενώ 245 κάτοικοι έχασαν τη ζωή τους.
Come Taste the Band

Το Come Taste the Band είναι ο τίτλος του δέκατου στούντιο δίσκου του χαρντ ροκ συγκροτήματος Deep Purple. Κυκλοφόρησε στις 10 Οκτωβρίου του 1975 από την "Purple Records" της "EMI" στην Ευρώπη και από την "Warner" στην Αμερική.

Το "Come Taste the Band" ήταν ο μοναδικός δίσκος των Deep Purple που κυκλοφόρησε στη δεκαετία του '70 και τα κιθαριστικά μέρη δεν είχαν ηχογραφηθεί από τον Ρίτσι Μπλάκμορ, αλλά από τον Τόμι Μπόλιν.

Αυτός ήταν και ο τελευταίος δίσκος που κυκλοφόρησαν οι Deep Purple μέχρι το 1984, αφού μετά την περιοδεία για την προώθηση του, διαλύθηκαν. Η τελευταία συναυλία τους ήταν στις 15 Μαρτίου του 1976, στο Λίβερπουλ. Λίγους μήνες μετά την διάλυση του συγκροτήματος ο Τόμι Μπόλιν βρέθηκε νεκρός από υπερβολική δόση ηρωίνης.
Επιχείρηση Wikinger

Υπό την ονομασία Επιχείρηση Wikinger (γερμ. Unternehmen Wikinger = Επιχείρηση Βίκινγκ) φέρεται η έξοδος που πραγματοποίησε στολίσκος αντιτορπιλικών του Γερμανικού Πολεμικού Ναυτικού (Kriegsmarine) της Ναζιστικής Γερμανίας στην περιοχή "Ντόγγερ Μπανκ" (Dogger Bank) της Βόρειας Θάλασσας τον Φεβρουάριο του 1940. Η επιχείρηση κατέληξε σε πραγματικό φιάσκο, χωρίς καν να εμπλακούν σε αυτήν αντίπαλες δυνάμεις.
Περιφερειακή Ενότητα Λήμνου

H Περιφερειακή Ενότητα Λήμνου (Π.Ε. Λήμνου) είναι μία από τις 74 περιφερειακές ενότητες τοπικής αυτοδιοίκησης που δημιουργήθηκαν στην Ελλάδα το 2011 με το Πρόγραμμα Καλλικράτης, ως υποδιαιρέσεις των περιφερειών. Ανήκει στην Περιφέρεια Βορείου Αιγαίου και συγκροτήθηκε από τη γεωγραφική έκταση της τέως Επαρχίας Λήμνου του Νομού Λέσβου.
Playmen

Οι Playmen είναι δίδυμο μουσικών παραγωγών ηλεκτρονικής μουσικής και DJ το οποίο αποτελείται από τους Παύλο Μανώλη και Λευτέρη Ξενάκη. Από το 2015, τρίτο μέλος των Playmen έγινε ο Τίμος Χριστοδούλου . Ανήκουν στο δυναμικό της Panik Records.
Γκιγιόμ Φισέ

Ο Γκιγιόμ Φισέ ("Guillaume Fichet", 21 Σεπτεμβρίου 1433 – γύρω στα 1480) ήταν Γάλλος λόγιος, ο οποίος συνεργάστηκε με τον Γιόχαν Χάινλιν και δημιούργησε το πρώτο τυπογραφικό πιεστήριο στη Γαλλία το 1470.
Ριτσερκάρε

Το ριτσερκάρε ή ριτσερκάρ (από το ιταλικό ρήμα "ricercare" που σημαίνει "αναζητώ") είναι οργανικό μουσικό είδος, που άνθισε την εποχή της ύστερης Αναγέννησης και του Μπαρόκ. Όπως προκύπτει και από την ετυμολογία του όρου, το ριτσερκάρε χρησιμοποιούνταν ως εισαγωγικό κομμάτι, εν είδει "αναζήτησης" (και εδραίωσης) της τονικότητας του κομματιού που το ακολουθούσε. Αντίστοιχα εν πολλοίς στη λειτουργία του αυτή είναι και το πρελούδιο, η φαντασία, η τοκάτα κ.ά.· αυτό που διαφοροποιεί το ριτσερκάρε είναι η αντιστικτική του δομή, γεγονός που το καθιστά συγγενικό είδος του κανόνα και της μεταγενέστερης φούγκας.

Υπάρχουν δύο ειδών ριτσερκάρε: το ένα είναι κατά βάση ομοφωνικό και -κατ' αντιστοιχία της τοκάτας- περιέχει περιστασιακά διανθίσματα, με κλίμακες και δεξιοτεχνικά περάσματα. Ο δεύτερος τύπος κινείται σε πολυφωνικό ύφος, χρησιμοποιώντας τα μέσα της μίμησης και της αντίστιξης· στην εποχή του Μπαρόκ επικράτησε ο δεύτερος τύπος, απόγονος της οποίας αποτέλεσε εν συνεχεία η φούγκα. Παραδείγματα και των δύο τύπων υπάρχουν στα έργα του Ιταλού συνθέτη Τζιρόλαμο Φρεσκομπάλντι, ειδικότερα δε στο "Recercari et canzoni franzese fatte sopra diverse oblighi in partitura, libro primo", που εκδόθηκε στη Ρώμη το 1615.

Ο αντιστικτικός τύπος του ριτσερκάρε εμφανίζεται στα μέσα του 16ου αιώνα και αναπτύσσεται παράλληλα με το μοτέτο, με το οποίο μοιράζεται πολλά κοινά στοιχεία, κυρίως όσον αφορά στην πολυφωνική γραφή. Η μεταγραφή μοτέτων για οργανικά σύνολα ή πληκτροφόρα ήταν κοινή πρακτική της εποχής, κάτι που οδήγησε τους συνθέτες να γράφουν οργανικά κομμάτια παρόμοιου χαρακτήρα, κυρίως δε για εκκλησιαστικό όργανο ή λαούτο. Στην εξέλιξή των μεταγραφών το αρχικό κείμενο εξαλείφθηκε και εν τέλει οδήγησε στην εδραίωση του ριτσερκάρε ως οργανικό αντίστοιχο του μοτέτου.

Στην εποχή του Μπαρόκ, το αντιστικτικά εξελιγμένο ριτσερκάρε σταδιακά παρέδωσε τα σκήπτρα στη φούγκα, όπως και στην περίπτωση της καντσόνας που εξελίχθηκε στη σονάτα. Σε πολλές περιπτώσεις, ακόμη και του ύστερου Μπαρόκ, το ριτσερκάρε δεν έχει ουσιώδεις διαφορές με τη φούγκα· η ειδοποιός τους διαφορά συνίσταται στο ότι στο ριτσερκάρε οι νότες είναι μεγαλύτερες σε αξία, ενώ ο χαρακτήρας του είναι πιο σοβαρός και επίσημος. Το πλέον γνωστό παράδειγμα αποτελεί ίσως το "Ριτσερκάρε για έξι φωνές" από τη "Μουσική Προσφορά" (1747) του Γιόχαν Σεμπάστιαν Μπαχ.
μικρογραφία|600px|center|Το θέμα του ριτσερκάρε για έξι φωνές, από τη "Μουσική Προσφορά" του Μπαχ.
Γκρέγκορι Μπέιτσον

Ο Γκρέγκορι Μπέιτσον ("Gregory Bateson", 9 Μαΐου 1904 – 4 Ιουλίου 1980) ήταν Άγγλος ανθρωπολόγος, κοινωνικός επιστήμονας, γλωσσολόγος, σημειωτικός και κυβερνητιστής. Το επιστημονικό του έργο περιλάμβανε πολλούς τομείς. Διέθετε μια φυσική ικανότητα να αναγνωρίζει τάξη και πρότυπα στο σύμπαν. Τη δεκαετία 1940 βοήθησε στην επέκταση της θεωρίας συστημάτων/κυβερνητικής στις κοινωνικές/συμπεριφορικές επιστήμες, και πέρασε την τελευταία δεκαετία της ζωής του αναπτύσσοντας τη "μετα-επιστήμη" της επιστημολογίας προκειμένου να συγκεντρώσει τις διάφορες πρώιμες μορφές της θεωρίας συστημάτων όπως αναπτύχθηκε σε δι'αφορα πεδία της επιστήμης. Ορισμένα από τα σημαντικότερα κείμενά του βρίσκονται στα βιβλία του, "Steps to an Ecology of Mind" [Βήματα προς μια Οικολογία του Νου] (1972), το "Mind and Nature" [Νους και Φύση] (1979) και το "Angels Fear" [Ο Φόβος των Αγγέλων] (εκδόθηκε μεταθανάτια το 1987) που έγραψε μαζί με την κόρη του Μαίρη Κάθριν Μπέιτσον.
Γουλιέλμος ντυ Βαιρ

Ο Γουλιέλμος ντυ Βαιρ (γαλλ. Guillaume Du Vair, 7 Μαρτίου 1556 - 3 Αυγούστου 1621) ήταν Γάλλος κληρικός, νομικός, πολιτικός, φιλόσοφος και ελληνιστής. Χρημάτισε επίσης υπουργός, δικαστής και επίσκοπος λαμβάνοντας και τον τίτλο του Κόμητος.

Γεννήθηκε στο Παρίσι το 1556 και από νωρίς ακολούθησε το καθολικό ιερατικό σχήμα. Σπούδασε νομικά και σύντομα ασχολήθηκε τόσο με τη δικηγορία όσο και με την πολιτική όπου και αναδείχθηκε σπουδαίος ρήτορας. Το 1584 ανέλαβε σύμβουλος της γαλλικής Βουλής όπου και υπερασπίστηκε έντονα τα συμφέροντα του γαλλικού θρόνου επί του Σαλικού κώδικα, έναντι του ισπανικού όπου είχαν εγερθεί αξιώσεις διαδοχής. Ο Βασιλιάς Ερρίκος Δ΄ της Γαλλίας αναγνωρίζοντας την προσφορά του τον διόρισε δικαστή στη Μασσαλία. 
Το 1595 εξέδωσε ειδικό σύγγραμμα επί της ρητορικής "Εγχειρίδιο της γαλλικής ευγλωττίας" στο οποίο κατέκρινε τους ρήτορες της εποχής του που ακολουθούσαν αθέμιτους τρόπους καλώντας τους να παραδειγματιστούν από τους αρχαίους Έλληνες ρήτορες. Το 1599 ανέλαβε πρόεδρος της Βουλής της Προβηγκίας. Το 1616 ο Βασιλιάς Λουδοβίκος ΙΓ΄ του απένειμε τον τίτλο του Κόμη.

Το φιλολογικό έργο του Γ. ντυ Βαιρ παρουσιάζει μεγαλύτερο ενδιαφέρον από το αξιόλογο πολιτικό του. Υπήρξε λάτρης των αρχαίων ελληνικών γραμμάτων. Μετέφρασε μεταξύ άλλων το "Εγχειρίδιον" του Επικτήτου, τους "Λόγους" του Δημοσθένη και του Κικέρωνα καθώς επίσης και τα "Έργα" του Αγίου Βασιλείου. Εκτός από το "Εγχειρίδιο της γαλλικής ευγλωττίας" έγραψε επίσης "Σκέψεις επί των ψαλμών" καθώς και "Ποιήματα". Εκείνο όμως που υπήρξε περισσότερο σπουδαίο ήταν το "Εγχειρίδιο Ευσταθείας" στο οποίο εξέθεσε τις φιλοσοφικές του ιδέες τις οποίες και ανέπτυξε ευρύτερα στο νεότερο έργο του "Η ηθική φιλοσοφία των Στωικών", το οποίο και τον κατέταξε στους νεοστωικούς φιλοσόφους.

Ο Γουλιέλμος ντυ Βαιρ πέθανε το 1621 στη πόλη Τονέν (Tonneins).
Τζόναθαν Θόνον

thumb|right|200px|Ο Τζόναθαν Θόνον με την καρό σημαία στον γύρο του θριάμβου στο 3ο Σιρκουί Καρτ Πάτρας 2011

Ο Τζόναθαν Θόνον (αγγλικά: Jonathan Thonon), (Βατερλό 22 Οκτωβρίου 1966) είναι Βέλγος πρωταθλητής αγωνιστικών αυτοκινήτων και παγκόσμιος πρωταθλητής. Αγωνίζεται στα καρτ στην κατηγορία ΚΖ1 με την εργοστασιακή ομάδα της RCG. 

Ξεκίνησε τον μηχανοκίνητο αθλητισμό από το βελγικό πρωτάθλημα καρτ , αρχικά από την κατηγορία μίνι μετά στην cadet και την junior όπου ήταν πρωταθλητής Βελγίου το 1995, 1997, 2001, και 2002 . Αναδείχτηκε στην συνέχεια πρωταθλητής Γαλλίας το 2002 κι Ευρώπης το 2002. 

Ήταν οδηγός και στην Φόρμουλα 1 με νίκες στις Pole Position το 1993 και το 1995 

Από το 2006 μεταπήδησε στα καρτ με κιβώτιο ταχυτήτων και την κατηγορία super όπου είναι πρωταθλητής Ευρώπης το 2007 και 2010, και 4 φορές παγκόσμιος πρωταθλητής 2007, 2008, 2009, και 2011.

Το 2011 συμμετείχε στο 3ο Σιρκουί Καρτ Πάτρας 2011 με την αγωνιστική ομάδα της RCG Hellas στην κατηγορία super όπου τερμάτισε πρώτος στον ημιτελικό και στον τελικό.
Αλφειός ο Μυτιληναίος

Ο Αλφειός ο Μυτιληναίος ήταν Έλληνας επιγραμματοποιός με καταγωγή από τη Μυτιλήνη, ο οποίος έζησε την εποχή του Αυγούστου στην Ρώμη. Σώζονται περί τα δέκα επιγράμματά του στην Παλατινή Ανθολογία. Έγραψε και ποιήματα τα οποία αναφέρονται σε θεούς (Πάνα, Ποσειδώνα), σε πρόσωπα (Όμηρο, Θεμιστοκλή) αλλά και πόλεις (Μυκήνες, Άργος, Δήλος).
Dacia Duster

Dacia Duster TCe 125 Prestige του 2014 στη [[Γερμανία]].

Το Dacia Duster είναι ένα μικρομεσαίο SUV αυτοκίνητο, που παράγεται από τη ρουμανική αυτοκινητοβιομηχανία Dacia, θυγατρική της γαλλικής Renault. Για πρώτη φορά παρουσιάστηκε στα τέλη του 2009 και οι πωλήσεις του άρχισαν το 2010. Αποτέλεσε το κυριότερο μοντέλο της εταιρείας που την καθιέρωσε σε πολλές αγορές, μεταξύ των οποίων και η ελληνική. Η δεύτερη γενιά του μοντέλου κυκλοφόρησε το 2017.
Mercedes-Benz Vaneo

Το Mercedes-Benz Vaneo (επίσημος κωδικός: W414) ήταν ένα μικρομεσαίο πολυμορφικό MPV αυτοκίνητο, που παρήχθη από τη γερμανική αυτοκινητοβιομηχανία Mercedes-Benz, από τον Σεπτέμβριο του 2001 έως τον Ιούλιο του 2005. Κατασκευαζόταν στο Ludwigsfelde, κοντά στο Βερολίνο.
Αφρανία

Η Αφρανία ήταν περίφημη αρχαία Ρωμαία ρήτωρ που άκμασε περί τον 1ο αιώνα π.Χ. κατά τους χρόνους των Εμφυλίων Πολέμων.

Έμεινε το όνομά της παροιμιώδες από τους υπέρμετρους βασάνους που δημιουργούσε στους δικαστές (Πραίτορες) με τις αλλεπάλληλες αγωγές της και τον τρόπο υπεράσπισης. Έγινε γνωστή από δύο χωρία των έργων, του Βαλέριου Μαξίμου και του Ουλπιανού.
Ειδικότερα από τα στοιχεία που διέσωσε ο δεύτερος η διαγωγή της Αφρανίας εντός των δικαστηρίων υπήρξε τέτοια ώστε να καταστεί υπαίτια της έκδοσης του διατάγματος "qui feminis prohibet pro aliis postulare" (= απαγορεύεται σε γυναίκες η από δικαστηρίου υπεράσπιση).

Η Αφρανία καταγόταν από την ομώνυμη ρωμαϊκή οικογένεια πληβείων και ήταν σύζυγος ρωμαίου πολιτικού. Πέθανε το 48 π.Χ.
Dacia Sandero

Το Dacia Sandero είναι ένα αυτοκίνητο πόλης της κατηγορίας B, που παράγεται από τη ρουμανική αυτοκινητοβιομηχανία Dacia, θυγατρική της γαλλικής Renault. Κατασκευάζεται από τα τέλη του 2007, αποκλειστικά σε 5-πορτη hatchback εκδοχή αμαξώματος, ενώ στα τέλη του 2012 κυκλοφόρησε η δεύτερη γενιά του. Η τρίτη γενιά του Dacia Sandero παρουσιάστηκε, ταυτόχρονα με την τρίτη γενιά του Dacia Logan, στις 29 Σεπτεμβρίου 2020.
Αντίφιλος ο Βυζάντιος

Ο Αντίφιλος ο Βυζάντιος ήταν αρχαίος Έλληνας επιγραμματοποιός που έζησε την εποχή του Αυγούστου και του Τιβερίου. Θεωρείται από τους πιο κομψούς και γόνιμους ποιητές της Παλατινής Ανθολογίας, στην οποία σώζονται περί τα πενήντα άριστα επιγράμματά του.
Βουβός Πόθος

Ο Βουβός Πόθος (αγγλικά: "The Spiral Staircase") είναι ταινία θρίλερ παραγωγής 1946, σε σκηνοθεσία Ρόμπερτ Σιόντμακ και βασισμένη στο μυθιστόρημα της Έθελ Λίνα Γουάιτ "Some Must Watch".
Alfa Romeo 166

Η Alfa Romeo 166 ήταν ένα μεσαίο πολυτελές σεντάν αυτοκίνητο της κατηγορίας Ε, που παρήχθη από την ιταλική αυτοκινητοβιομηχανία Alfa Romeo, από τις 31 Οκτωβρίου 1998 έως τις 30 Ιουνίου 2007. Συνολικά κατασκευάστηκαν 99.406 αντίτυπα σειράς 166 στα 9 έτη παραγωγής του μοντέλου, αριθμός πολύ μικρότερος από τα 273.857 αντίτυπα της Alfa Romeo 164 που αντικατέστησε.
Night Time Lover

thumb|200px|right|Εναλλακτικό εξώφυλλο του άλμπουμ

Το Night Time Lover είναι το δεύτερο single της Λα Τόγια Τζάκσον από το επώνυμο ντεμπούτο της. Το κομμάτι παράχθηκε από τον αδερφό της, Μάικλ, που εκτέλεσε τα κύρια φωνητικά στο ρεφρέν. Το τραγούδι γράφθηκε αρχικά για την Donna Summer με τον τίτλο "Fire Is The Feeling".

Το τραγούδι έφθασε έως την 59η θέση του Billboard R&B Chart. Στην αυτοβιογραφία της Λα Τόγια, "La Toya: Growing up in the Jackson Family", αναφέρει ότι ο Μάικλ άλλαξε την παραγωγή το τελευταίο λεπτό για να σιγουρευτεί ότι το κομμάτι δεν θα σκιάσει την επιτυχία του άλμπουμ "Off the Wall". Τα αναφερόμενα mix του κομματιού φαίνεται να εμφανίστηκαν στην δημοπρασία της οικογένειας Τζάκσον στο Λας Βέγκας ως 553 "Night Time Lover Monitor Mix 2-12-80".

Ο Μπόμπι ΝτεΜπάργκ, του συγκροτήματος Switch, τον οποίο ερωτεύτηκε η Τζάκσον, έγραψε το κομμάτι "You and I" ως απάντηση. Το τραγούδι αρχίζει με τους στίχους «You know, I was listening to the radio the other day, And I heard the words that you said that I'm your "Night Time Lover"».

Το κομμάτι "Lovely Is She" (επίσης από το άλμπουμ) ήταν το Β-side του single. Η Τζάκσον εκτέλεσε το κομμάτι για το πρόγραμμα της ολλανδικής τηλεόρασης, "Toppop", το 1981.
Alfa Romeo 164

H Alfa Romeo 164 ήταν ένα μεσαίο πολυτελές σεντάν αυτοκίνητο της κατηγορίας Ε, που κατασκευάστηκε από την ιταλική αυτοκινητοβιομηχανία Alfa Romeo, από τον Σεπτέμβριο του 1987 έως τον Ιούνιο του 1997. Ήταν σχεδιασμένο από τον Enrico Fumia του οίκου Πινινφαρίνα, προκαλώντας αίσθηση με το σφηνοειδές και αεροδυναμικό σχήμα του (με συντελεστή Cd μόλις 0,30) όταν εισήχθη επίσημα.

Αντικατέστησε την πισωκίνητη Alfa Romeo 90 στον ρόλο της ναυαρχίδας της Alfa και εισήγαγε την μετάδοση της κίνησης στους μπροστινούς τροχούς αντί στους πίσω, για πρώτη φορά στην ιστορία της φίρμας, αν και ειδικότερα η κορυφαία έκδοση 3.0 λίτρων V6 24-βάλβιδη προσφερόταν και ως 4-κίνητη από το 1993. Αντικαταστάθηκε από την Alfa Romeo 166, που μπήκε στην παραγωγή στις 31 Οκτωβρίου 1998.
Κιρμπέτ Κεράκ

Η Κιρμπέτ Κεράκ ή Φιλωτερία (άλλως Φιλεταιρία ή Φιλωτέρα) ήταν αρχαία πόλη της Παλαιστίνης, κτισμένη πάνω σε παλαιότερη χαναανιτική, την "Beth Yerah". Βρισκόταν επί των νοτιοδυτικών οχθών της Λίμνης της Γεννησαρέτ και είχε επανιδρυθεί στην εποχή των Πτολεμαίων. Βρίσκεται στο σημερινό Ισραήλ.
Πάπας Πίος ΙΑ΄

Ο Πάπας Πίος ΙΑ΄, κατά κόσμον Αμβρόσιος Δαμιανός Αχιλλέας Ράττι (Ambrogio Damiano Achille Ratti, 31 Μαΐου 1857 - 10 Φεβρουαρίου 1939), ήταν Πάπας από τις 6 Φεβρουαρίου 1922 έως τις 10 Φεβρουαρίου του 1939. Γεννήθηκε στις 31 Μαΐου του 1857 στο Ντέσιο, μια πόλη κοντά στη Λομβαρδία και πέθανε στο Αποστολικό Παλάτι στο Βατικανό, στις 10 Φεβρουαρίου 1939.
Δημήτρης Κουφοντίνας

Ο Δημήτρης Κουφοντίνας είναι Έλληνας τρομοκράτης, μέλος της Ε.Ο. 17 Νοέμβρη. Ήταν ένα από τα βασικά μέλη της οργάνωσης, με πρωταγωνιστικό ρόλο στη δράση της, ειδικά στις δολοφονίες. Συνελήφθη τον Σεπτέμβριο του 2002, οπότε και παραδόθηκε αυτοβούλως στη Γενική Αστυνομική Διεύθυνση Αθηνών, λίγες εβδομάδες μετά την εξάρθρωση της 17 Νοέμβρη. Δικάστηκε στη δίκη των μελών της οργάνωσης και καταδικάστηκε σε 11 φορές ισόβια και 25 χρόνια κάθειρξη για συμμετοχή σε 11 ανθρωποκτονίες, σε εκρήξεις, σε ληστείες και για συμμετοχή στην οργάνωση.

Στις 8 Ιανουαρίου 2021 ο Δημήτρης Κουφοντίνας ξεκίνησε απεργία πείνας, με αίτημα τη μεταφορά του στις φυλακές Κορυδαλλού από τις φυλακές Δομοκού όπου κρατούνταν. Η απεργία πείνας διήρκεσε ως τις 14 Μαρτίου 2021- οπότε και αυτοβούλως την διέκοψε, ξεπερνώντας τις 65 ημέρες και θέτοντας σε σοβαρό κίνδυνο τη ζωή του. 
 Διάφοροι θεσμοί και προσωπικότητες είχαν απευθύνει έκκληση να βρεθεί λύση.
Audi 50

Το Audi 50 (εσωτερικός κωδικός Typ 86) ήταν ένα 3-πορτο αυτοκίνητο πόλης της κατηγορίας Β, που παρήχθη από τη γερμανική αυτοκινητοβιομηχανία Audi, μεταξύ του 1974 και του 1978, σε 180.812 αντίτυπα. Το μοντέλο διατέθηκε μόνο στην Ευρώπη και εισήχθη 2 ως 3 χρόνια μετά το ιταλικό Fiat 127 και το γαλλικό Renault 5. Κατά την εισαγωγή του, το 50 θεωρήθηκε ως η πρώτη είσοδος των Γερμανών στην ολοένα και πιο δημοφιλή κατηγορία των ευρωπαϊκών supermini αυτοκινήτων πόλης.
ΑΟ Κεντρικού Φαλήρου

Ο ΑΟ Κεντρικού Φαλήρου, όπως ονομάζεται σήμερα, ή ΑΕΚ Φαλήρου όπως λεγόταν ως το 1970, ή "Αιολικός Τζιτζιφιών", όπως ήταν το αρχικό όνομα, είναι ένα ιστορικό ποδοσφαιρικό σωματείο με έδρα τη συνοικία Τζιτζιφιές της Καλλιθέας, που ιδρύθηκε το 1930. Μετέχει στα πρωταθλήματα της Ε.Π.Σ. Πειραιώς από το 1945. Τη σεζόν 1966-67 αγωνίστηκε στη Γ΄ Εθνική και κατέκτησε τον τίτλο. Όμως, δεν κέρδισε την άνοδό της στη Β΄ Εθνική. Από το 1970 μετονομάστηκε σε "ΑΟ Κεντρικού Φαλήρου". Ως "ΑΟΚ Φαλήρου" έχει αγωνιστεί πέντε σεζόν στη Δ΄ Εθνική (1987-1992). Το 2011 μετέχει στη Β΄ κατηγορία της ΕΠΣΠ. Επίσης, διατηρεί τμήμα μπάσκετ. Έχει χρώματα μπλε και άσπρο και έμβλημα το περιστέρι της ειρήνης (που μεταφέρει ένα κλαδί ελιάς). Ως έδρα χρησιμοποιεί το "Δημοτικό Γήπεδο Παραλίας Τζιτζιφιών" χωρητικότητας 700 θεατών.

Είναι διαφορετικό σωματείο από την "ΑΕΚ Πειραιώς".
Ναυμαχία της Θάλασσας των Κοραλλίων

Με τον όρο Ναυμαχία της Θάλασσας των Κοραλλίων (αγγλ. Coral Sea Battle) αναφέρεται η αεροναυτική σύγκρουση που έλαβε χώρα στην Θάλασσα των Κοραλλίων από τις 4 ως τις 8 Μαΐου 1942 μεταξύ των δυνάμεων της Ιαπωνικής Αυτοκρατορίας και των δυνάμεων των ΗΠΑ και της Αυστραλίας. Επρόκειτο για την πρώτη συμπλοκή μεταξύ αεροπλανοφόρων ενώ ήταν επίσης η πρώτη ναυμαχία κατά την οποία τα σκάφη επιφανείας δεν έριξαν ούτε μια βολή κατά αντίπαλου σκάφους.
Μάνουελ Νόιερ

Μάνουελ Νόιερ (γερμανικά: "Manuel Neuer"), γεννημένος στις 27 Μαρτίου 1986 στην πόλη Γκελζενκίρχεν της Γερμανίας είναι Γερμανός ποδοσφαιριστής που αγωνίζεται ως τερματοφύλακας στη Μπάγερν Μονάχου και στην Εθνική Ομάδα Ποδοσφαίρου Ανδρών της Γερμανίας. Και στις δύο ομάδες είναι αρχηγός.
Βασιλάκης Νομικός

thumb|right|250px|Δείγμα γραφής του Βασιλάκη
Ο Βασιλάκης Νομικός ήταν Βυζαντινός βιβλιογράφος του 13ου αιώνα. Έγραψε σε περγαμηνή κώδικα το 1296, ο οποίος βρίσκεται στην Εθνική βιβλιοθήκη των Παρισίων και περιέχει τις ομιλίες του Ιωάννη Χρυσοστόμου προς τον Ιωάννη και ομιλία του Γεωργίου Νικομηδείας. Ο κώδικας περιέχει εκτός των άλλων 25 στίχους, που σχηματίζουν την ακροστιχίδα «"Παχωμίω Βροντηχίτη Βασιλάκης"».
Τούμας Τράνστρεμερ

right|50px|thumb|2011
Ο Τούμας Τράνστρεμερ ("Tomas Gösta Tranströmer", 15 Απριλίου 1931 - 26 Μαρτίου 2015) ήταν Σουηδός ποιητής, ψυχολόγος και μεταφραστής. Τα ποιήματά του παρουσιάζουν τους μεγάλης διάρκειας χειμώνες της Σουηδίας, τον ρυθμό των εποχών αλλά και την χειροπιαστή και ατμοσφαιρική ομορφιά της φύσης. Το έργο του Τράνστρεμερ χαρακτηρίζεται επίσης από ένα μυστήριο και έναν θαυμασμό απέναντι και στον κόσμο και στη ρουτίνα της καθημερινής ζωής; κάτι που προσδίδει συχνά στα ποιήματά του μια διάσταση που υπερβαίνει τον απλό ρεαλισμό.

Ο Τράνστρεμερ παρουσιάζεται ως ένας από τους σημαντικότερους σκανδιναβούς ποιητές από τον Β' Παγκόσμιο Πόλεμο. Οι κριτικοί λογοτεχνίας έχουν επαινέσει την ποίησή του για την προσβασιμότητα που διαθέτει, ακόμα και μεταφρασμένη. Η ποίησή του έχει μεταφραστεί σε περισσότερες από 60 γλώσσες και έχει μεγάλη επιρροή τόσο στη Σουηδία όσο και στον υπόλοιπο κόσμο. Το 1990 έλαβε το Διεθνές Βραβείο Λογοτεχνίας Neustadt και το 2011 βραβεύτηκε με το Νόμπελ Λογοτεχνίας, "«γιατί μέσα από τις συμπυκνωμένες, διαυγείς εικόνες του, μας δίνει μια φρέσκια πρόσβαση στην πραγματικότητα»".
Πυραμίδα του Ηλίου

thumb|300px|Η Πυραμίδα του Ηλίου
Η Πυραμίδα του Ήλιου αποτελεί το μεγαλύτερο κτίσμα στη περιοχή Τεοτιουακάν του Μεξικού και μία από τις μεγαλύτερες σε όλη τη Κεντρική Αμερική. Αποτελεί τμήμα ενός μεγάλου συγκροτήματος στη καρδιά της πόλης και είναι τοποθετημένη στη Λεωφόρο των Νεκρών, ανάμεσα στη Πυραμίδα της Σελήνης και στη Ciudadela, στη σκία του επιβλητικού βουνού Cerro Gordo.
Ποπ-λαϊκή

Ποπ-λαϊκή είναι ο γενικός όρος για τα δημοφιλή γεωγραφικά μουσικά είδη που προέρχονται από τα Βαλκάνια και την Ανατολική Ευρώπη. Ένα τέτοιο μουσικό είδος στην Ελλάδα, είναι τα Νησιώτικα. Αυτά τα είδη, αποτελούνται από τα χαρακτηριστικά της συγχώνευσης των παραδοσιακών μουσικών της κάθε βαλκανικής χώρας. 

Η μουσική αυτή, αποτελεί ένα υπο-είδος της λαϊκής μουσικής.
Θεαίτητος ο σχολαστικός

Ο Θεαίτητος ο σχολαστικός ήταν Έλληνας επιγραμματοποιός του 6ου μ.Χ. αιώνα, που περιλαμβανόταν Κύκλο του Αγαθία του ίδιου αιώνα. Στην Παλατινή Ανθολογία και στην Ανθολογία του Πλανούδη σώζονται τρία επιγράμματά του (Ελληνική Ανθολογία VI 27, XVI 32A, XVI 33).
Ντέιβιντ Μπόουι

Ο Ντέιβιντ Ρόμπερτ Τζόουνς ("David Robert Jones", 8 Ιανουαρίου 1947 – 10 Ιανουαρίου 2016), γνωστός ως Ντέιβιντ Μπόουι ("David Bowie"), ήταν δημοφιλής Άγγλος τραγουδιστής, τραγουδοποιός και ηθοποιός. Το επώνυμο του το μετέτρεψε σε Bowie, για να μη συγχέεται με τον Davy Jones των "The Monkees".

Υπήρξε σημαντικότατος εκπρόσωπος της μουσικής του 20ού αιώνα. Ηγετική φυσιογνωμία της παγκόσμιας μουσικής βιομηχανίας, με πωλήσεις που ξεπερνούν κατά πολύ τα 100 εκατομμύρια δίσκους, ο Μπόουι επηρέασε δεκάδες καλλιτέχνες, συγκροτήματα, αλλά και τον κόσμο της μόδας. Λόγω της σπάνιας φωνής του και των ερμηνευτικών δυνατοτήτων του ο Μπόουι βρίσκεται στην εικοσάδα με τους σπουδαιότερους τραγουδιστές/καλλιτέχνες όλων των εποχών, στη σχετική top 100 λίστα του έγκυρου περιοδικού Rolling Stone. Άφησε ισχυρότατο αποτύπωμα για έξη δεκαετίες, ιδιαίτερα χάρη στο έργο του της δεκαετίας του 1970, αφού πέντε δίσκοι του, της περιόδου αυτής 

* "Hunky Dory" (1971)
* "The Rise and Fall of Ziggy Stardust and the Spiders from Mars" (1972)
* "Station to Station" (1976)
* "Low" (1977)
* "Heroes" (1977)

φιγουράρουν μόνιμα στις λίστες με τους σπουδαιότερους δίσκους όλων των εποχών. Μετά το θάνατο του, το ίδιο μουσικό περιοδικό, που αποτελεί το εγκυρότερο του πλανήτη με εκατομμύρια αναγνώστες, τον χαρακτήρισε ως "Greatest Rock Star Ever". Έγινε αρχικά γνωστός το 1969, όταν το τραγούδι του "Space Oddity" έφτασε στο Βρετανικό τοπ 5. Εμφανίστηκε ξανά το 1972 με το τραγούδι "Starman" και το ανδρόγυνο alter ego Ζίγκι Στάρνταστ, με όχημα το οποίο αποτέλεσε έναν από τους κορυφαίους μουσικούς του Γκλαμ Ροκ. Στη συνέχεια άλλαξε το μουσικό του στυλ και το 1975 έγινε διάσημος στην Αμερική με το το άλμπουμ "Young Americans" και το τραγούδι "Fame", που έφτασε στο νούμερο 1. Η καριέρα του συνέχισε χωρίς τόσο μεγάλες επιτυχίες για την υπόλοιπη διάρκεια της δεκαετίας του 1970, ωστόσο στις αρχές της επόμενης σημείωσε ξανά επιτυχία με το άλμπουμ "Scary Monsters (And Super Creeps)" από το οποίο ξεχώρισε το "Ashes to Ashes" (ένα τραγούδι σταθμός στην καριέρα του) και το αντίστοιχο βίντεο κλιπ. Το 1983 κυκλοφόρησε το άλμπουμ "Let's dance", το οποίο περιλαμβάνει πολλά επιτυχημένα τραγούδια σε πιο έντονο ποπ και φανκ ύφος. Συνέχισε να πειραματίζεται τις δεκαετίες του 1990 και του 2000. Πέθανε στις 10 Ιανουαρίου 2016, 2 μέρες μετά τα 69α γενέθλιά του και την κυκλοφορία του τελευταίου του άλμπουμ "Blackstar", που δημιούργησε ως "δώρο αποχωρισμού" για τους φίλους και τους θαυμαστές του. Η είδηση του θανάτου του συγκίνησε πληθώρα καλλιτεχνών ανά την υφήλιο, που αναφέρθηκαν με τα καλύτερα λόγια για αυτόν, τόσο σαν άνθρωπο, όσο και σαν μουσικό.
Επιστολή Μπίξμπι

Η Επιστολή Μπίξμπι είναι ένα γράμμα που εστάλη από τον Πρόεδρο των Η.Π.Α. Αβραάμ Λίνκολν σε μία χαροκαμένη μητέρα πέντε γιων, οι οποίοι πιστεύεται ότι έχασαν τη ζωή τους πολεμώντας με το πλευρό των Βορείων στον Αμερικανικό Εμφύλιο Πόλεμο. Το σύντομο μήνυμα παρηγοριάς γράφτηκε το Νοέμβριο του 1864 με παραλήπτη την Λίντια Μπίξμπι, μία χήρα που ζούσε στη Βοστώνη, κατόπιν αιτήματος του Κυβερνήτη της Μασαχουσέτης, Τζον Άλμπιον Άντριου. Το κείμενο έχει επαινεθεί ως ένα από τα ωραιότερα γραπτά κείμενα του Λίνκολν μαζί με την Ομιλία στο Γκέτισμπεργκ και την ομιλία κατά τη δεύτερη ορκωμοσία του ως Πρόεδρος των Η.Π.Α.

Υπάρχει κάποια διαμάχη σχετικά με τον παραλήπτη, το θέμα και την πατρότητα της επιστολής. Αν και οι γιοι της φέρονται να έπεσαν μαχόμενοι για την Ένωση, η κα Μπίξμπι φαίνεται να υποστήριζε προσωπικά τις Συνομόσπονδες Πολιτείες της Αμερικής ενώ υπάρχουν και αμφιβολίες στο αν πράγματι έχασαν τη ζωή τους και οι πέντε γιοι στον πόλεμο. Επιπλέον, οι ιστορικοί διαφωνούν μεταξύ τους στο κατά πόσον το κείμενο γράφτηκε από τον ίδιο τον Λίνκολν και όχι από τον προσωπικό του γραμματέα, Τζον Χέι. Η επιστολή ανατυπώθηκε ευρέως και το πρωτότυπο θεωρείται χαμένο, γεγονός που συχνά αμφισβητείται καθώς κατά καιρούς βρίσκονται και εξετάζονται νέα αντίγραφα της επιστολής.
Σάββας Ξηρός

Ο Σάββας Ξηρός (Φλώρινα, 30 Νοεμβρίου 1962) έχει διατελέσει μέλος της τρομοκρατικής οργάνωσης 17 Νοέμβρη.
Δημοσθένης Ρούσσος

Ο Δημοσθένης Ρούσσος (1869-1938) ήταν Έλληνας πανεπιστημιακός του 19ου και 20ού αιώνα.
Βώνος

Ο Βώνος (... - 627) ήταν Βυζαντινός πολιτικός και στρατιωτικός, ένας από τους στενότερους συνεργάτες του αυτοκράτορα Ηράκλειου. Διαδραμάτισε ηγετικό ρόλο στην επιτυχή υπεράσπιση της αυτοκρατορικής πρωτεύουσας, Κωνσταντινούπολης, κατά τη διάρκεια της πολιορκίας της πόλης από τους Αβάρους και τους Πέρσες το 626.
Άννα Γερασίμου

Η Άννα Γερασίμου είναι επαγγελματίας αθλητής της αντισφαίρισης. Γεννήθηκε στις 15 Οκτωβρίου 1987 στην Καβάλα της Ελλάδας.
Σφίγγα των Ναξίων

Η Σφίγγα των Ναξίων είναι άγαλμα κολοσσιαίου μεγέθους που έστειλε γύρω στο 560 π.Χ. η Νάξος ως προσφορά στο ιερό του Απόλλωνα και στο μαντείο των Δελφών. Το συνολικό του ύψος έφτανε σχεδόν τα 12,5 μέτρα, κατείχε περίοπτη θέση στο ιερό και εξέφραζε συμβολικά την πολιτική, οικονομική και καλλιτεχνική υπεροχή της Νάξου κατά την αρχαϊκή περίοδο. Βρέθηκε το 1861 κατά τη διάρκεια ανασκαφών και φυλάσσεται στο αρχαιολογικό μουσείο των Δελφών.
Αλίκη Θεοδωρίδου - Νορ

Η Αλίκη Θεοδωρίδου - Νορ (Παρίσι, 1907 - 8 Οκτωβρίου 1995) ήταν Ελληνίδα ηθοποιός. 

Τα πρώτα δύο χρόνια της καριέρας της εμφανιζόταν με το όνομα Αλίκη Θεοδωρίδη. Στην εξηντάχρονη και πλέον πορεία της χρησιμοποιούσε μόνο το μικρό της όνομα. Τα τελευταία χρόνια της κάποιοι την ανέφεραν ως Αλίκη Πωλ Νορ.
Γενική Συνέλευση της Βιρτζίνια

Η Γενική Συνέλευση της Βιρτζίνια (Αγγλικά:"Virginia General Assembly") είναι το νομοθετικό σώμα της Κοινοπολιτείας της Βιρτζίνια, και το παλαιότερο νομοθετικό σώμα στο Δυτικό Ημισφαίριο, ιδρυμένο στις 30 Ιουλίου 1619. Η Γενική Συνέλευση είναι ένα διθάλαμο σώμα που αποτελείται από μια κάτω βουλή, την Βουλή των Αντιπροσώπων της Βιρτζίνια, με 100 μέλη, και μία άνω βουλή, την Γερουσία της Βιρτζίνια, με 40 μέλη. Συνολικά, η Γενική Συνέλευση αποτελείται από 140 εκλεγμένους αντιπροσώπους από έναν ίσο αριθμό συστατικών περιφερειών κατά πλάτος της κοινοπολιτείας. Της Βουλής των Αντιπροσώπων προεδρεύει ο Πρόεδρος της Βουλής, ενώ της Γερουσίας ο Αναπληρωτής Κυβερνήτης της Βιρτζίνια. Η Βουλή και η Γερουσίας εκλέγουν καθεμία έναν υπάλληλο και έναν κοσμήτορα. Αντίθετα με την Γερουσία των ΗΠΑ, ο clerk της Γερουσίας της Βιρτζίνια είναι γνωστός ως "Clerk of the Senate", αντί για τον τίτλο "Γραμματέας της Γερουσίας" που χρησιμοποιείται στην ομοσπονδιακή Γερουσία.

Μετά τις εκλογές του 2019, το Δημοκρατικό κόμμα απέκτησε την πλειοψηφία και στην Βουλή και στην Γερουσία για πρώτη φορά μετά το 1996.
Τζωρτζ Αντώνιους

Ο Τζωρτζ Αντώνιους (George Habib Antonius, αραβικά: جورج حبيب أنطونيوس, 19 Οκτωβρίου 1891 – 21 Μαΐου 1942) ήταν Λιβανο-αιγύπτιος συγγραφέας και διπλωμάτης, εγκατεστημένος στην Παλαιστίνη, ένας από τους πρώτους ιστορικούς του Αραβικού εθνικισμού.

Γεννήθηκε το 1891, στo Deir el Qamar, του Λιβάνου. Έζησε τα περισσότερα χρόνια του στην Αίγυπτο και στο Λίβανο, όπου πέθανε το 1942. Υπήρξε μέλος της Βρετανικής Διοίκησης Παλαιστίνης και πολιτικός διαμεσολαβητής μεταξύ των Αράβων και των Βρετανών. Στο έργο του "Το Αραβικό Ξύπνημα", περιγράφει την εξέλιξη του αραβικού εθνικισμού, της σημασία της αραβικής επανάστασης του 1916, και τις μηχανορραφίες πίσω από αυτόν. Η πολιτισμική κουλτούρα του Αντώνιους(ελληνορθόδοξη, αγγλική και αραβική παιδεία), του επέτρεψε να λειτουργεί σε διαφορετικά πολιτισμικά περιβάλλοντα, που τον καθιέρωσε σαν αξιόπιστο μεσολαβητή μεταξύ Άγγλων και Αράβων.

Ο Αντώνιους πήρε μέρος στη Διάσκεψη του Λονδίνου (1939) για την Παλαιστίνη. Το βιβλίο του "Το Αραβικό Ξύπνημα", κατέλαβε στις εργασίες του συνεδρίου. Το βιβλίο ανάγκασε τη βρετανική κυβέρνηση να αναγνωρίσει μυστικές υποσχέσεις της εποχής του πολέμου προς τους Άραβες και τις αντιφάσεις που ακολούθησαν. Το έργο του ασκεί σημαντική επιρροή στην κοσμική πλευρά του Παναραβισμού.
Βιτόριο Γκάσμαν

Ο Βιτόριο Γκάσμαν ("Vittorio Gassman", 1 Σεπτεμβρίου 1922 - 29 Ιουνίου 2000) ήταν ένας από τους σημαντικότερους Ιταλούς ηθοποιούς του θεάτρου και του κινηματογράφου καθώς επίσης σκηνοθέτης αλλά και Ιππότης Μεγαλόσταυρου της Αξίας της Ιταλικής Δημοκρατίας.

Ο Βιτόριο Γκάσμαν γεννήθηκε στις 1 Σεπτεμβρίου του 1922 στη Γένοβα. Ο πατέρας του ήταν Γερμανός και η μητέρα του Εβραία. Μετά την ολοκλήρωση των εγκύκλιων σπουδών του, έχοντας έμφυτη την ηθοποιία, μετέβη στη Ρώμη όπου και σπούδασε στην Εθνική Ακαδημία Δραματικής Τέχνης. 
Πρωτοεμφανίστηκε στο θέατρο στη διάρκεια του Β' Π.Π., το 1942, ενώ από τον επόμενο χρόνο άρχισε να γίνεται γνωστός ερμηνεύοντας διάφορους ρόλους, κυρίως υπό την διεύθυνση του Λουκίνο Βισκόντι, που τον έκαναν πολύ σύντομα έναν από τους δημοφιλέστερους ηθοποιούς της εποχής του. 
Το 1952 συγκρότησε δικό του θίασο, το ιταλικό "Θέατρο Τέχνης", συνεργαζόμενος με τον Λ. Σκουαρζίνα. Στο θεατρικό του ρεπερτόριο περιλαμβάνονταν έργα πολλών και διαφορετικών συγγραφέων μεταξύ των οποίων ήταν οι Αισχύλος, Σενέκας, Σαίξπηρ, Ίψεν, Ούγκο Μπέτι, Τένεση Γουίλιαμς, Ανούιγ κ.ά.

Στον κινηματογράφο σημείωσε επίσης μεγάλη επιτυχία. Από ένα σύνολο 124 συμμετοχών του σε κινηματογραφικές και θεατρικές παραγωγές, τόσο στην Ιταλία όσο και στο Χόλιγουντ, διακρίθηκε σε δραματικούς και κωμικούς ρόλους.
Βάρδα Φουρνέλο

Το Βάρδα Φουρνέλο (αγγλ. "Block-Heads ") είναι αμερικάνικη κωμωδία κινηματογράφου του 1938 με πρωταγωνιστές τους Χοντρό και Λιγνό (Όλιβερ Χάρντι και Σταν Λόρελ).
Σαρλ Καμπορέ

Ο Σαρλ Καμπορέ, γεννημένος στις 9 Φεβρουαρίου 1988 στο Μπόμπο-Ντιουλασσό (Μπουρκίνα Φάσο), είναι διεθνής ποδοσφαιριστής με την Εθνική Ομάδα της Μπουρκίνα Φάσο που αγωνίζεται στη θέση του μέσου στη Μαρσέιγ.
Πάιονηρ 3

Το Πάιονηρ 3 ( Pioneer III Probe ) ήταν ένα διαστημικό σκάφος που ξεκίνησε στις 5:45:12 UTC στις 6 Δεκεμβρίου 1958 από την Αμερικάνικη Βαλλιστική Αντιπροσωπεία Βλημάτων Στρατού, σε συνδυασμό με την Εθνική Υπηρεσία Αεροναυτικής και Διαστήματος (NASA). Αυτό το διαστημικό σκάφος προοριζόταν ως μια σεληνιακή αποστολή, αλλά δεν κατάφερε να πάει πέρα από το φεγγάρι και σε ηλιοκεντρική τροχιά, όπως είχε προγραμματιστεί, αλλά κατέληξε σε υψόμετρο 102.360 χιλιομέτρων προτού πέσει και πάλι στη Γη. Οι αναθεωρημένοι στόχοι του διαστημικού σκάφους ήταν για τη μέτρηση ακτινοβολίας στις "Ζώνες Van Allen".
Τίλο Ματς

Ο Τίλο Ματς (Thilo Maatsch, γεννημένος 13, Αυγούστου 1900 στο Braunschweig; † 20. Μάρτη του 1983 στο Königslutter) ήταν Γερμανός καλλιτέχνης.

Επισκεπτόμενος εκθέσεις τέχνης μπήκε σε επαφή με την καλλιτεχνία. Ήδη ως 18-χρόνος ίδρυσε "Gesellschaft der Freunde neuerer Kunst», μαζί με τον Johannes Molzahn και τον Rudolf Jahns. Η οργάνωση ενώθηκε αργότερα με μεγαλύτερους καλλιτεχνικούς οργανισμούς. Στον κύκλο του ανήκαν οι καλλιτέχνες Laszlo Moholy-Nagy, William Wauer και Lothar Schreyer. Ο Βασίλι Καντίνσκι ήταν ένας από τους πρώτους που ανακάλυψαν το ταλέντο του Τίλο Ματς. Λόγω οικονομικών προβλημάτων, δεν ήταν δυνατόν για τον Ματς για σπουδές στο Bauhaus, εξαιτίας της οικογένειάς του που έπρεπε να θρέψει. Αλλά η επιθυμία του για την εκπόνηση μελετών παρέμειναν όχι πλέον ανεκπλήρωτες. ο Moholy-Nagy, ο Kandinsky και οKlee του επέτρεψαν να σπουδάσει στο στούντιο τους.

Το 1925 έγινε μέλος του Νοβέμπεργκρουπε (Ομίλου Νοεμβρίου) και από αυτό το έτος και μετά και μέχρι το 1932 λάμβανε μέρος κάθε χρόνο στο φημισμένο "Große Berliner Kunstausstellung". Το 1927 ο Herwarth Walden, ένας από τους σημαντικότερους εξερευνητές και υποστηρικτές της γερμανικής πρωτοπορίας στις αρχές του εικοστού αιώνα, διοργάνωσε για τον Ματς μια έκθεση στην αριστοκρατική γκαλερί του "Der Sturm".
Προβέν

Η Προβέν (γαλλ. Provins) είναι πόλη στον νομό Σεν-ε-Μαρν (Seine-et-Marne) της περιοχής Ιλ-ντε-Φρανς (Île-de-France) της κεντρικής - βόρειας Γαλλίας. Σύμφωνα με την απογραφή του 2008 έχει 12.264 κατοίκους, οι οποίοι αποκαλούνται "Προβινουά(ζ)" (Provinois(es)). Η πόλη διαιρείται σε Άνω - αποκαλείται "Châtel" (κάστρο, φρούριο) και Κάτω - αποκαλείται "Val" (κοιλάδα). Από το 2001 η Προβέν αποτέλεσε ένα από τα Μνημεία Παγκόσμιας Κληρονομιάς της UNESCO.
Όρσον Γουέλς

Ο Τζορτζ Όρσον Γουέλς ("George Orson Welles", 6 Μαΐου 1915 – 10 Οκτωβρίου 1985), γνωστός ως Όρσον Γουέλς, ήταν Αμερικανός σκηνοθέτης θεάτρου και κινηματογράφου, ηθοποιός, σεναριογράφος και παραγωγός, κυρίως γνωστός για την ταινία του "Πολίτης Κέιν", η οποία έχει συχνά αποκληθεί η καλύτερη ταινία όλων των εποχών, αν και έχει επίσης σκηνοθετήσει πολλές άλλες ταινίες που θεωρούνται αριστουργήματα. Το They Shoot Pictures Don't They? τον ονόμασε τον δευτερο καλύτερο σκηνοθέτη όλων των εποχών. Έγινε παγκοσμίως γνωστός το 1938 με τη ραδιοφωνική μετάδοση "Ο Πόλεμος Των Κόσμων". Αν και πολλές από τις ταινίες του θεωρούνται πλέον κλασικής αξίας, τα περισσότερα κινηματογραφικά έργα που σκηνοθέτησε, συμπεριλαμβανομένου και του Πολίτη Κέιν, δεν γνώρισαν εμπορική επιτυχία στην εποχή τους. Το 1999 το Αμερικανικό Ινστιτούτο Κινηματογράφου τον κατέταξε στην 16η θέση στη λίστα με τους 25 μεγαλύτερους σταρ όλων των εποχών. Άλλα αξιόλογα έργα του εκτός του Citizen Kane συμπεριλαμβάνουν τα: Οι Υπέροχοι Άμπερσον (1942), Η Κυρία από την Σαγκάη (1947), Touch of Evil (1958), Chimes at Midnight (1965), F For Fake (1973) και The Other Side of the Wind (2018), το οποίο εκδόθηκε 30 χρόνια μετά τον θάνατό του.
Γιαρέμτσε

thumb
Η πόλη Γιαρέμτσε (αγγλικά: Yaremche, ουκρανικά: Яремчe) είναι από τα πιο γνωστά τουριστικά κέντρα της περιφέρειας του Ιβάνο Φρανκίβσκ (Ivano-Frankivsk). Βρίσκεται στο δυτικό τμήμα της Ουκρανίας στα Καρπάθια Όρη. Ο πληθυσμός της φτάνει τους 7.850 κατοίκους και βρίσκεται σε υψόμετρο 550-585 μέτρα πάνω από την επιφάνεια της θάλασσας. Ιδρύθηκε το 1787 και έλαβε το καθεστώς της πόλης στις 30 Δεκεμβρίου το 1977.

Η όμορφη φύση, ο καθαρός αέρας και ο ποταμός Prut είναι η κυρία προσέλκυση του Γιαρέμτσε (Yaremche). Το 19ο αιώνα η πόλη αυτή αναπτύχτηκε αρχικά ως χώρος αναψυχής με επισκέπτες που έρχονταν από Βιέννη, Βαρσοβία, Κρακοβία, Λβιβ και άλλες μεγάλες πόλεις. Σταδιακά εξελίχθηκε, και αυτή τη στιγμή στην πόλη υπάρχουν τουριστικά κέντρα, κέντρα υγείας, κατασκηνώσεις για τα παιδιά, μοτέλ, ιδιωτικές στέγες, τόσο στη πόλη όσο και στα προάστια. Το χειμώνα λειτουργούν τα χιονοδρομικά κέντρα: Bukovel, Vorokhta, Yablunytsia, Drahobrat.
Οι Απόγονοι

Οι Απόγονοι (αγγλικά: "The Descendants") είναι αμερικανική δραματική κωμωδία παραγωγής 2011, σε σκηνοθεσία Αλεξάντερ Πέιν. Η ταινία είναι βασισμένη στο ομότιτλο μυθιστόρημα της Κάουι Χαρτ Χέμινγκς και το σενάριο έγραψαν οι Νατ Φάξον, Τζιμ Ρας και Αλεξάντερ Πέιν. Πρωταγωνιστούν οι Τζορτζ Κλούνεϊ, Σέιλιν Γούντλεϊ, Τζούντι Γκριρ, Μάθιου Λίλαρντ και Μπο Μπρίτζες.

Κυκλοφόρησε στους κινηματογράφους στις 18 Νοεμβρίου 2011. Απέσπασε θετικά σχόλια από τους κριτικούς και κέρδισε δύο Χρυσές Σφαίρες Καλύτερης Ταινίας - Δράμα και Α' Ανδρικού Ρόλου για τον Κλούνεϊ και έλαβε πέντε υποψηφιότητες για Όσκαρ μεταξύ των οποίων για Καλύτερη Ταινία, Σκηνοθεσία και Α' Ανδρικού Ρόλου και χάρισε στο σκηνοθέτη και σεναριογράφο Αλεξάντερ Πέιν το Όσκαρ Πρωτότυπου Σεναρίου.
Πάιονηρ P-1

Το Πάιονηρ P-1 ήταν μια αποτυχημένη αποστολή στο πλαίσιο του "προγράμματος Πάιονηρ". Το διαστημικό σκάφος ήταν σφαιρικό με διάμετρο 1 μέτρο. Εκτοξεύθηκε στις 24 Σεπτεμβρίου 1959 με έναν Atlas-C Able πύραυλο. Μετέφερε τηλεοπτική κάμερα και ένα αισθητήρα μαγνητικού πεδίου. Το όχημα εκτόξευσης Atlas-C Able καταστράφηκε από μια έκρηξη στην εξέδρα εκτόξευσης στο Ακρωτήριο Κανάβεραλ κατά τη διάρκεια μιας δοκιμής.
Νομοθετικό Σώμα του Νέου Μεξικού

Το Νομοθετικό Σώμα του Νέου Μεξικού (αγγλικά:"New Mexico Legislature") είναι ο νομοθετικός κλάδος της πολιτειακής κυβέρνησης του Νέου Μεξικού. Αποτελείται από δύο σώματα: τη Βουλή των Αντιπροσώπων του Νέου Μεξικού και την Γερουσία του Νέου Μεξικού.

Το νομοθετικό σώμα αποτελείται από 70 αντιπροσώπους και 42 γερουσιαστές. Κάθε μέλος της Βουλής αντιπροσωπεύει περίπου 25.980 κατοίκους του Νέου Μεξικού. Κάθε μέλος της Γερουσίας αντιπροσωπεύει περίπου 43.300 κατοίκους.

Το Δημοκρατικό Κόμμα έχει την πλειοψηφία και στη Βουλή και την Γερουσία. Το Ρεπουμπλικανικό Κόμμα κατέχει το αξίωμα του Κυβερνήτη.
Γενική Συνέλευση του Άρκανσο

Η Γενική Συνέλευση του Άρκανσο (αγγλικά:"Arkansas General Assembly") είναι το πολιτειακό νομοθετικό σώμα της πολιτείας Άρκανσο των ΗΠΑ. το νομοθετικό σώμα είναι ένα διθάλαμο σώμα συντιθέμενο από την άνω βουλή, την Γερουσία του Άρκανσο με 35 μέλη και την κάτω, την Βουλή των Αντιπροσώπων του Άρκανσο με 100 μέλη. Όλοι οι 135 αντιπρόσωποι και πολιτειακοί γερουσιαστές αντιπροσωπεύουν έναν ίσο αριθμό συστατικών περιφερειών. Η Γενική Συνέλευση συνέρχεται την δεύτερη Δευτέρα κάθε άλλου έτους. Μια συνεδρίαση διαρκεί 60 ημέρες εκτός αν το νομοθετικό σώμα ψηφίσει για να την επεκτείνει. Ο Κυβερνήτης του Άρκανσο μπορεί να εκδώσει μια "κλήση" ("call") για μια ειδική συνεδρίαση στο ενδιάμεσο μεταξύ των τακτικών συνεδριάσεων. Η Γενική Συνέλευση συναντάται στο Πολιτειακό Καπιτώλιο του Άρκανσο στο Λιτλ Ροκ.
Χίλελ Σλόβακ

O Χίλελ Σλόβακ ‏(13 Απριλίου 1962 – 25 Ιουνίου 1988) ήταν Ισραηλινός μουσικός με καριέρα στις Ηνωμένες Πολιτείες Αμερικής. Είναι περισσότερο γνωστός ως ο πρώτος κιθαρίστας και ιδρυτικό μέλος του μουσικού συγκροτήματος του Λος Άντζελες, Red Hot Chili Peppers. Πριν από το θάνατό του από υπερβολική δόση ηρωίνης το 1988, ο Σλόβακ ηχογράφησε δύο άλμπουμ με το συγκρότημα, το "Freaky Styley" (1985) και το "The Uplift Mofo Party Plan" (1987).

Γεννημένος στη Χάιφα του Ισραήλ, η οικογένεια του Σλόβακ μετανάστευσε στις Ηνωμένες Πολιτείες όταν ο ίδιος ήταν πέντε ετών. Ο Σλόβακ συνάντησε τους μελλοντικούς του φίλους στο συγκρότημα Άντονι Κίντις, Flea και Τζακ Άιρονς ενώ παρακολουθούσε το σχολείο στο Λος Άντζελες. Μπήκε στο συγκρότημα Anthym μαζί με τον Irons ενώ παρακολουθούσε το Fairfax High School, ένα συγκρότημα στο οποίο θα έμπαινε αργότερα και ο Flea. Οι Σλόβακ, Flea, Κίντις, και Άιρονς ξεκίνησαν το συγκρότημα Red Hot Chili Peppers το 1983, που έγινε δημοφιλές στην περιοχή του Λος Άντζελες, κάνοντας διάφορες εμφανίσεις γύρω από την πόλη. Εντούτοις, ο Σλόβακ εγκατέλειψε το συγκρότημα για να αφιερωθεί στο δικό του συγκρότημα What is This?, για το οποίο είχε μια δισκογραφική συμφωνία, αφήνοντας τους Red Hot Chili Peppers να ηχογραφήσουν δικό τους άλμπουμ χωρίς αυτόν. Ξαναμπήκε στους Red Hot Chili Peppers το 1985, και ηχογράφησε τα άλμπουμ "Freaky Styley" και "The Uplift Mofo Party Plan" με το συγκρότημα.

Στην διάρκεια της καριέρας του, ο Σλόβακ ανέπτυξε μια σοβαρή εξάρτηση από την ηρωίνη. Προσπάθησε πολλές φορές να ξεφύγει από τα ναρκωτικά, αλλά τελικά υπέκυψε στην εξάρτηση, πεθαίνοντας από υπερβολική δόση στις 25 Ιουνίου 1988 σε ηλικία 26 ετών. Αντικαταστάθηκε από τον κιθαρίστα Τζον Φρουσιάντε, που είχε επηρεαστεί σε μεγάλο βαθμό από το στυλ παιξίματος του Σλόβακ. Πλειάδα τραγουδιών των Red Hot Chili Peppers έχουν γραφτεί ως αφιέρωμα προς τον Σλόβακ, περιλαμβάνοντας και το "My Lovely Man". Το 1999, ο αδερφός του δημοσίευσε ένα βιβλίο με τον τίτλο "Behind the Sun: The Diary and Art of Hillel Slovak", που αναφέρεται στα ημερολόγια και τις ζωγραφιές του Σλόβακ.
Παιώνια η παρνασσική

Η Παιώνια η παρνασσική (Paeonia parnassica) είναι ενδημικό είδος που ανήκει στην οικογένεια Παιώνια στο γένος Παιώνια. Ανακαλύφθηκε το 1985 και το συναντάμε μόνο στην Ελλάδα και ειδικότερα στον Παρνασσό και τον Ελικώνα. 

Έχει μελανοπόρφυρα σκουρόχρωμα άνθη στο χρώμα του κόκκινου κρασιού, και ανθίζει τον Μάιο με τα άνθη να διαρκούν 2-3 εβδομάδες. Ο βιότοπος του είναι δολίνες και επικλινή εδάφη μέσα σε δάσος κεφαλληνιακής ελάτης. 

Σήμερα θεωρείται απειλούμενο είδος από την εκτός σχεδίου δόμηση και την προσβολή από νυχτόβιο λεπιδόπτερο, με το συνολικό πληθυσμό του να εντοπίζεται σε δύο θέσεις με περίπου 1.000 φυτά.
Γενοκτονία των Ασσυρίων

Η Γενοκτονία των Ασσυρίων αναφέρεται στην μαζική σφαγή του ασσυριακού / χαλδαϊκού / συριακού πληθυσμού της Οθωμανικής Αυτοκρατορίας κατά τη διάρκεια της δεκαετίας του 1890, τον Πρώτο Παγκόσμιο Πόλεμο, και την περίοδο του 1922-1925. Ο πληθυσμός των Ασσυρίων της άνω Μεσοποταμίας (Tur Abdin, Hakkari, Van, Siirt της σημερινής νοτιοανατολικής Τουρκία και της Urmia του σημερινού βορειοδυτικού Ιράν) είχε εκτοπιστεί διά της βίας και σφαγιάστηκε από Οθωμανικές και κουρδικές δυνάμεις μεταξύ 1914 και 1920 κατά τον ίδιο τρόπο όπως οι Αρμένιοι και οι Έλληνες αφού με την άνοδο του εθνικισμού, θρησκευτικές ομάδες έχασαν την αυτονομία που τους παρείχε το σύστημα των μιλλιέτ.. Η κατάσταση έγινε ακόμη χειρότερη με την άνοδο των εθνικιστών «νεότουρκων». Με την πολιτική τους άνοδο, κατάφεραν να πραγματοποιήσουν ένα πετυχημένο πραξικόπημα το 1913 και εφάρμοσαν στρατιωτική δικτατορία στην χώρα. Το σύνθημα τους ήταν με «η Τουρκία στους Τουρκους» Μετά την είσοδο της Τουρκίας στον Α' ΠΠ, οι εθνικιστές Τούρκοι εξαπέλυσαν τα γενοκτονικά τους σχέδια. 

Οι εκτιμήσεις σχετικά με το συνολικό αριθμό των νεκρών είναι ποικίλες. Σύγχρονες εκθέσεις εκτιμούν τον αριθμό των νεκρών στις 250.000. Ορισμένες πηγές που δεν διαθέτουν λεπτομερή στατιστικά στοιχεία υποστηρίζουν μέχρι και 750.000 νεκρούς.

Η γενοκτονία των Ασσυρίων πραγματοποιήθηκε στο ίδιο πλαίσιο με την Γενοκτονία των Αρμενίων και την Γενοκτονία των Ελλήνων. Σε αυτά τα γεγονότα, κοντά στα τρία εκατομμύρια Χριστιανοί της Συριακής, Αρμενικής και της Ελληνικής εκκλησίας δολοφονήθηκαν από το καθεστώς των Νεότουρκων.
Νίκος Βαμβακάς

Ο Νίκος Βαμβακάς ήταν αθλητής της πυγμαχίας ο οποίος απεβίωσε σε ηλικία 23 ετών σε αγώνα πυγμαχίας στις 28 Αυγούστου του 1952.

Ξεκίνησε την καριέρα του ως αθλητής πυγμαχίας από τον Ολυμπιακό και συνέχισε να αγωνίζεται στον Παναθηναϊκό. Υπηρέτησε στο Ναυτικό και αναδείχθηκε 2 χρονιές πρωταθλητής στους αγώνες πυγμαχίας των Ενόπλων Δυνάμεων. Αγωνίστηκε επίσης στους Πανναυτικούς Αγώνες και κατατάχθηκε δεύτερος στο Πρωτάθλημα Ελλάδας.

Το 1952 ο Παναθηναϊκός διοργάνωσε πυγμαχικούς αγώνες με αντίπαλους τους πυγμάχους της Παρτιζάν για να καλλιεργήσει το άθλημα και να ενισχύσει τις ελληνογιουγκοσλαβικές σχέσεις. Ο Νίκος Βαμβακάς αγωνίστηκε απέναντι στο Γιουγκοσλάβο πρωταθλητή Πάβλιτς. Κατά τη διάρκεια του αγώνα υπερτερούσε απέναντι στο τεχνικά ανώτερο αντίπαλό του, όμως στο 2ο λεπτό του 3ου και τελευταίου γύρου δέχθηκε ισχυρά χτυπήματα με συνέπεια να βρεθεί σε ημιαναίσθητη κατάσταση. Υπέστη σοβαρή εγκεφαλική διάσειση, δεν διακομίστηκε εγκαίρως στο νοσοκομείο και εξέπνευσε νοσηλευόμενος την επόμενη ημέρα. Ο Παναθηναϊκός ανακοίνωσε τη διεξαγωγή ετήσιων αγώνων στη μνήμη του Νίκου Βαμβακά.
Το άλογο του πολέμου

Η κινηματογραφική ταινία με τίτλο Το άλογο του πολέμου (αγγλικά: "War Horse") είναι αμερικανικό πολεμικό δράμα παραγωγής 2011, σε σκηνοθεσία Στίβεν Σπίλμπεργκ. Η ταινία είναι βασισμένη στο ομότιτλο μυθιστόρημα του Μάικλ Μορπούργκο που κυκλοφόρησε το 1982 και το 2007 μεταφέρθηκε στη θεατρική σκηνή του Λονδίνου και του Μπρόντγουεϊ. Πρωταγωνιστούν οι Τζέρεμι Ίρβιν, Έμιλι Γουάτσον, Πίτερ Μούλαν, Ντέιβιντ Θιούλις, Μπένεντικτ Κάμπερμπατς και Τομ Χίντλστον.

Η ταινία αρχίζει λίγο καιρό μετά το ξέσπασμα του Α' Παγκοσμίου Πολέμου, όπου ο Άλμπερτ, ένας έφηβος που ζει σε μια φάρμα στη βρετανική ύπαιθρο, μαθαίνει ότι ο πατέρας του πούλησε το αγαπημένο του άλογο, Τζόι, στο βρετανικό ιππικό. Ο Τζόι καταλήγει στην πρώτη γραμμή του γαλλικού μετώπου και ο Άλμπερτ αποφασίζει να καταταγεί στον στρατό με την ελπίδα να τον ξαναβρεί.

"Το Άλογο του πολέμου" κυκλοφόρησε στους κινηματογράφους στις 25 Δεκεμβρίου 2011. Έλαβε έξι υποψηφιότητες για Όσκαρ, δύο για Χρυσή Σφαίρα και πέντε για BAFTA.
Μουσείο Καλούστ Γκιουλμπενκιάν

Το Μουσείο Καλούστ Γκιουλμπενκιάν, (Museu Calouste Gulbenkian), είναι ένα σύνθετο μουσείο που βρίσκεται στη Λισσαβόνα, (Πορτογαλία), που εκτίθεται πλούσια συλλογή από αρχαία αντικείμενα και έργα μοντέρνας τέχνης. Το μουσείο ιδρύθηκε σύμφωνα με τη διαθήκη του Καλούστ Γκιουλμπενκιάν, προκειμένου να φιλοξενήσει μόνιμα και να εκτίθεται η πλούσια συλλογή του που για λόγους ασφαλείας είχε παραχωρήσει τμηματικά, εν ζωή, σε διάφορα μουσεία διατηρώντας όμως την ιδιοκτησία τους. Το Μουσείο αυτό αποτελεί μέρος του ομώνυμου ιδρύματος που εδρεύει επίσης στη Λισαβόνα.
Leafpad

Το Leafpad είναι επεξεργαστής απλού κειμένου (αγγλικά: text editor) για τα λειτουργικά συστήματα Linux, BSD, και Maemo.. Βρίσκεται προεγκατεστημένο σε πολλές διανομές Linux, όπως το Fedora ή το OpenSUSE. Η πιο πρόσφατη έκδοση είναι η 0.8.18.1. Σχεδιάστηκε εξ αρχής με έμφαση στις όσο το δυνατόν μικρότερες απαιτήσεις σε υπολογιστικούς πόρους και την όσο το δυνατόν μικρότερη εξάρτηση από άλλες βιβλιοθήκες κώδικα. Είναι το προεπιλεγμένο πρόγραμμα του είδους του για το ελαφρύ γραφικό περιβάλλον εργασίας LXDE και για το λειτουργικό σύστημα Xubuntu 11.10. Το όνομα «Leafpad» είναι σύντμηση των αγγλικών λέξεων «Leaf» και «Pad», που σημαίνουν «φύλλο» και «σημειωματάριο» αντίστοιχα. 

Το Leafpad είναι ελεύθερο λογισμικό, αδειοδοτημένο με την GNU General Public License (GNU GPL).
Εβραϊκό Πανεπιστήμιο της Ιερουσαλήμ

To Εβραϊκό Πανεπιστήμιο της Ιερουσαλήμ είναι το δεύτερο παλαιότερο πανεπιστήμιο που ιδρύθηκε στο Ισραήλ (το 1925), μετά το Ινστιτούτο Τεχνολογίας Ισραήλ. Το πανεπιστήμιο έχει τρεις πανεπιστημιουπόλεις, τρεις στην Ιερουσαλήμ και μία στο Ρεχοβότ. Η μεγαλύτερη βιβλιοθήκη εβραϊκών σπουδών βρίσκεται στην πανεπιστημιούπολη Γκιβάτ Ραμ. Απόφοιτος του πανεπιστημίου, και μετέπειτα μέλος του διδακτικού προσωπικού του είναι ο ιστορικός Γιουβάλ Νόα Χαράρι.